Ún de los tópicos más frecuentes nel estudiu de la relixón y de la mitoloxía de los pueblos norteños ye la cita del llibru de Martín de Braga, De correctione rusticorum, del sieglu VI: "munchos de los degorrios espulsaos de la gloria entá triunfen na mar, nos ríos, nes fontes, nes viesques, y entá hai xentes ignorantes del Señor que los consideren dioses y que na mar adoren a Neptunu, nos ríos a les  Lamies, nes fontes a les ninfes y nes viesques a les Dianes". El testu fálanos de la dificultá d´implantase de la "nueva relixón", el cristianismu; pero tamién d´otra verdá evidente: de la esistencia d´otros dioses, derrotaos (y, polo tanto, esitosos enantes), que se resisten a esapaecer dafechu.